14. ΒΑΣΙΛΙΚΟΝ ΔΙΑΤΑΓΜΑ της 1/15 Σεπτ. 1949 Περί επεκτάσεως των διατάξεων του Ν. 4202 «περί διευκολύνσεως των δημοσίων υπαλλήλων προς απόκτησιν κατοικίας» ως ετροποποιήθη μεταγενεστέρως και επί των υπαλλήλων της Ηλεκτρικής Εταιρίας Αθηνών-Πειραιώς. Έχοντες υπ’όψει: 1)Το άρθρ. 14 παρ. 6 του Ν. 4202 «περί κυρώσεως του από 11 Μαΐου 1929 Ν.Δ/τος «περί διευκολύνσεως των Δημοσίων Υπαλλήλων προς απόκτησιν κατοικίας», 2)αίτησιν του Οικοδομικού Συνεταιρισμού Υπαλλήλων Ηλεκτρικής Εταιρίας Αθηνών-Πειραιώς, 3)σύμφωνον γνώμην του Συμβουλίου Επικρατείας, προτάσει του Ημετέρου Υπουργικού Συμβουλίου απεφασίσαμεν και διατάσσομεν: Άρθρον μόνον.-Από της ισχύος του παρόντος πάσαι αι διατάξεις 1)του Ν. 4202 «περί κυρώσεως του από 11 Μαΐου 1929 Ν.Δ/τος «περί διευκολύνσεως των Δημοσίων Υπαλλήλων προς απόκτησιν κατοικίας» ως ούτος ετροποποιήθη και συνεπληρώθη μεταγενεστέρως, 2)των Δ/των προς εκτέλεσιν των ανωτέρω νόμων επεκτείνονται εφαρμοζόμενα κατ’ αναλογίαν και υπέρ των υπαλλήλων και εργατών μελών του ομωνύμου Οικοδομικού Συνεταιρισμού Υπαλλήλων Ηλεκτρικής Εταιρίας Αθηνών - Πειραιώς μετατρεπομένου εις ειδικόν Οικοδομικόν Συνεταιρισμόν κατά τας διατάξεις των άνω Νόμων. Εις τον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 